
esfuerso pa logra cada un di boso metanan" 


Diabierna anochi, Prome Minister Evelyn Wever-Croes a 
atende e ceremonia di graduacion di EPI, sector "Hospitality 
and Tourism", cu a tuma luga na Aruba Marriott Resort and 
Stellaris Casino. Na su yegada, Prome Minister a wordo 
ricibi pa Director di EPI, señora Ankie Danker. Na inicio di e 
cermonia oficial, Prome Minister tabata tin e oportunidad di 
duna un discurso, na unda el a dirigi su mes na e graduadonan, 
dunando nan un bunita conseho y deseando nan tur clase di 
exito den futuro. 


E anochi tabata uno hopi special, na unda cada graduado aricibi 
cu hopi orguyo nan diploma, cu ta simbolo di nan dedicacion 
y esfuerso durante añanan. Prome Minister hunto cu señora 
Tisa LaSorte di Aruba Hotel and Tourism Association (AHATA), 
a entrega cada graduado nan diploma, y a haci esaki dilanti di 


famianan, docentenan y demas graduado presente. Despues 
di a ricibi nan diploma, nan por a disfruta di un dushi cuminda, 
acompaña pa musica agradabel. 


"Mi ta felicita cada un di boso cu e logro aki, y ta desea boso 
tur clase di exito cu cualkier decision cu boso tuma, sea di 
bay sigui studia of di cuminsa traha. Mirando cada un di boso 
awe nochi ta hiba mi bek na tempo cu ami a studia, un tempo 
cu hamas mi lo por lubida y cu lo mi carga den mi curason pa 
semper. P'esey mi ta encurasha cada un di boso, pa bay eyfo 
y haci tur boso esfuerso pa logra cada un di boso metanan. 
Purba na descubri bo potencialnan den e proceso di crea e 
miho version di bo mes. Mi ta desea cada un di boso tur cos 
bon pa cu e siguiente pasonan y cu tur boso soñonan wordo 
cumpli," Prome Minister a expresa. 

* 160 AÑA DI ABOLICION DI SCLAVITUD 

DEN REINO HULANDES: 
Dia 1 di Juli, Prome Minister a atende un encuentro pa 
conmemora e di 160 aña di abolicion di sclavitud den Reino 
Hulandes. Den su discurso, el a reconfirma e compromiso di 


Gobierno pa e crimen aki nunca mas wordo ripiti y pa nos por 
biba riba un pais, sin rasismo y discriminacion. 


* SECRETARIO DI ESTADO VAN HUFFELEN 


Prome Minister Evelyn Wever-Croes hunto cu demas minister y 
conseheronan a reuni cu Secretario di Estado Alexandra van 
Huffelen riba e topico di refinanciamento di e 916 miyon florin cu 
Hulanda a financia Aruba den temporada di Covid y pa duna un 
"update" riba e landspakket. Prome Minister a indica cu e 
reunion tabata uno positivo y cu lo sigui na mesa pa asina yega 
na solucionnan pa bienestar di e comunidad di Aruba. 


* REUNION DEN PARLAMENTO 


Diaranson a tuma luga den Parlamento di Aruba, un reunion 
pa asina trata e ley di BBO na frontera. Durante e reunion, 
Prome Minister a contesta tur e preguntanan dirigi na su 
persona. 


Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


eS M a 
* MARIA GORETTI COLLEGE 


Maria Goretti College a logra cambia nan sistema di 
coriente, pa asina por instala airco den e klasnan. Prome 


Minister hunto cu Minister Endy Croes a bishita e scol pa 
asina hacie e honor di sende e airconan. Sigur un 
momento hopi special pa e maestro y alumnonan. 
Prome Minister ta gradici tur esnan cu a haci esaki 
posibel. 


* FORBES MAGAZINE 


Prome Minister a reuni cu periodista Natalia 
Gomez-Navarette di FORBES Magazine Latino America 
basa na Mexico. FORBES magazine a bishita Aruba pa 
promove e destinacion y pa scirbi riba e topico di hende 
muhe guiando nos pais y empoderando hende 
muhenan. 


Fa 


4 
EN 
À i 
E< 


y 


Uhr dh 
ad 


i 


* FINAL PERIODISTA PA UN DIA 


E di dos edicion di Periodista Pa Un Dia a culmina 
diabierna ultimo cu un bishita na TeleAruba. Akinan e 
muchanan a haya un recorido di tur e trabounan cu e 
TeleAruba ta haci. Prome Minister ta gradici TeleAruba 
pa a "partner up" cu gobierno de e proyecto aki dunando 
e proyecto un dimension hopi mas profesional. Prome 
Minister ta spera cu e proyecto aki inspira nos 
muchanan pa mayan nos por conta cu periodistanan 
prepara pa haci e trabou di periodismo. 

MAN TA TRECE 


DILANTI, HUSTAMENTE ARUBA TA DEN 
DEMANDA GRANDI COMO DESTINACION 


Recientemente por a tuma nota di un articulo cu sr. Eman 
a skirbi. E lider di fraccion di AVP un biaha mas ta pinta un 
situacion di nos turismo cu no ta cuadra cu e realidad. Pa 
e motibo aki Minister di Turismo y Salud Publico sr. Dangui 
Oduber tin e deber pa aclarea locual sr. Eman a declara. 


E realidad ta cu Aruba su turismo ta na caminda pa un afia 
record. Tur indicador ta mustra esaki, e cifranan no ta gaña. Di 
januari te cu juni tur luna Aruba tabata tin un recuperacion di 
mas di 100% den comparacion cu aña 2019 cu tabata un aña 
record. 


Minister Oduber su maneho ta dunando su fruto. Un maneho 
cu ta basa na busca e turistanan afluente, e turista di calidad 
cu ta gana mas di 150 mil 


mercado turistico di Aruba. Di otro banda nos tin e mercado di 
Canada cu a crece 108.1% (un crecemento di 15846 turista). 


Minister Oduber ta lamenta cu sr. Eman kier purba na manipula 
pueblo, pintando un situacion cu no ta cuadra cu realidad. E 
ta haci dolor pa admiti cu Aruba su turismo ta bayendo mas 
miho cu nunca. E mandatario a splica cu Aruba su turismo ta 
bayendo bon por lo general. 


Pueblo por ta sigur cu Aruba su turismo ta riba e bon caminda. 
E demandanan pa Aruba como destinacion ta halto. Danki na e 
maneho di diversificacion awe tin mas cu un gateway pa yega 
Aruba for di Europa of cualkier caminda rond mundo. Turismo 
ta keda e driver di nos economia. 


dollar pa aña. Ta keda haci 
inversionnan continuo den e 
producto Aruba, esaki ta pa nos 


eh 


keda competitivo. Un maneho o R 
caminda a diversifica Aruba su AN pio 
turismo den diferente mercado, “Mog _ 3808 
mercadeando Aruba tur caminda E po 
y habriendo rutanan nobo. yy 208 

Ecuador 1,064 

Peru 1,349 
E realidad ta cu Aruba su cop Z la 
turismo ta creciendo, e cifranan pa Roe 
ta demostra esaki. Ta berdad cu a e E= 
nos mercado di Europa a cay sl ker 
cu 9.8% (esaki ta representa Sani 1008 224 
3222 turista) den comparacion pe po 
cu mei 2022. Mester tene na tuo 299 322 | 
cuenta cu e mercado di Europa Total A 
ta solamente +-8% di henter e WIO Ven 426,198 


510,033 


19.5% 


ARRIVALS GROWTH 


% Growth Marketshare 2022 Marketshare 2023 

Geoffrey Wever 


MINISTER 


Un total di 50 ciudadano a ricibi nan certificado di participacion 
na e curso Finansas den mi Hogar den districto di Savaneta. 
Esaki ta bira e di cuatro grupo di ciudadanonan den diferente 
districto cu a participa na e curso Finansas den mi Hogar. 
Finansas den mi Hogar ta un proyecto cu ta wordo organisa 
y financia door di Minister Geoffrey Wever y desaroya door di 
Fundacion Plan di Bida. 


Savaneta ta bira e di cuatro districto cu a participa na e curso 
gratis riba educacion financiero. Durante cuatro sesion a trata 
temanan manera con pa ta efectivoden bo hogar, pago di debe, 
inverti den futuro y presupuesto. Riba cada tema participantenan 
a ricibi mas informacion y tips riba maneho di entrada y gasto. 
Ta importante pa ta consciente riba nos entrada y gasto y con 
esaki ta afecta nos stabilidad y metanan financiero. E curso ta 
enfoca pa bira critico riba nos decisionnan financiero y tambe 
riba nos actitud cu por afecta sin cu nos sa, e cartera. 


E curso ta forma parti di maneho economico di minister 
Geoffrey Wever pa stimula cu consumidornan di Aruba bira 
mas consciente y critico. Un consumidor consciente y critico ta 
e fundeshi di un economia inclusivo y duradero. Facilita e curso 
gratis aki lo duna e ciudadano, e consumidor e habilidad riba 
e maneho financiero di su entrada y gastonan. Un habilidad cu 
ta necesario pa evita problemanan financiero manera debe y 
biba mas miho y mas comodo. 


Ta importante pa nos ciudadanonan por yega y participa na e 
curso. P'esey e meta pa ofrece e curso Finansas den mi Hogar 
gratis, den tur districto y cerca di nos ciudadanonan segun 
minister Geoffrey Wever. 


Minister Geoffrey Wever ta gradici cada ciudadano cu nan 
participacion, un participacion cu sigur lo contribui na nan 
desaroyo y bienestar personal. 


E siguiente districto, na unda e curso Finansas den mi Hogar 
lo tuma lugar, ta Noord. Registracion ta completamente gratis, 
pero cupo ta limita. Pa mas informacion por tuma contacto 
cu Fundacion Plan di Bida na telefon 5688848 of email 
fimansasdenmihogar@gmail.com 

CAMPEON INTERNACIONAL DI KICKBOXING 
CLAYTON RAVEN 


campeon di kickboxing Clayton Raven. Clayton Raven a pone 
Aruba su nomber den halto internacionalmente den e deporte 
kickboxing na Alemania. Clayton a participa den e evento 
grandi na Alemania Enfusion, unda cu a bringa pa e titulo Co- 
Main Event. E boxdo di 24 afia a bringa den e categoria di 80 
kilo bay ariba y den apenas di dos ronda a manda Selimovic 
di Bosnia den skina cu un TKO. Esaki sigur ta rekeri di deseo, 
disciplina, dedicacion y determinacion. 


Diamars ultimo, Minister Endy Croes a entrega Clayton 
un Reconocemento di Excelencia y medaya pa Enfusion/ 
IFP Champion 2023 & Kickboxing Champion 2023. Un 
momento bunita, unda cu e mandatario di Deporte, Clayton 
y su representantenan por a comparti. Minister Endy Croes 
ta felicita Clayton pa su titulo di campeon den e disciplina di 
kickboxing y ta felicita henter su ekipo cu a contribui den su 
triunfo. Minister Endy Croes ta desea Clayton tur clase di exito 
den su proximo pelea internacional na september. Aruba ta 
orguyoso di bo! 

Siman pasa, Minister Endy Croes a atende diferente ceremonia 
di graduacion. Diadomingo ultimo, mandatario di Ensefiansa a 
presencia “A Starry Night, Blue Moon” Graduacion di Colegio 
Nigel Matthew den e ballroom di Aruba Marriott Resort. E 
anochi festivo a inicia cu e himno di Aruba interpreta pa Whitney 
Pefia acompafia pa Jayden Richardson riba guitara. Sigui pa 
discurso di “leiding” di Colegio Nigel Matthew Sra. Jasmine 
Tromp. Minister Endy Croes a duna un discurso y a felicita e 
graduadonan di aña 2023. 


Enseñansa ta e motor di un pais y fundeshi di un nacion. 
Mandatario di Enseñansa a indica cu Gobierno di Aruba tin 
e tarea pa inverti den enseñansa y crea plataforma pa brinda 
oportunidad pa tur ciudadano por educa y desaroya nan 
mes. “Nos ta contento cu e 66 hobennan a haci bon uzo di 
e oportunidad aki”, Minister Endy Croes a expresa. Colegio 
Nigel Matthew ta conta cu un total di 66 graduado e aña aki. 
Durante e anochi festivo a reconoce e miho graduado di havo 
Nzingha Duinkerk. Sigur un momento hopi emocional durante 
e ceremonia tabata ora cu a recorda e alumno Ashendel 
Andrea den feliz memoria cu lo a finalisa su estudio e aña aki. 
Ashendel tabata un alumno ehemplar, dedica, motiva y stima 
na Colegio Nigel Matthew. Ashendel tabata practica deporte y 
a representa Colegio Nigel Matthew den diferente competencia 
escolar. 


Den nomber di Gabinete Wever — Croes II, Minister Endy Croes 
a felicita e graduadonan. Alabes, Minister Endy Croes ta gradici 
Sr. Ivor Curie y Sra. Jasmine Tromp “leiding” di Colegio Nigel 
Matthew, staf, mentor, docente- y mayornan cu a contribui den 
e logro di e graduadonan y desea tur graduado hopi exito den 
e siguiente etapa di nan estudio. 

MINISTER ENDY CROES A PRESENCIA 
GRADUACION DI COLEGIO ARUBANO HAVO 


Durante e ceremonia di graduacion a otorga diploma na 173 graduado 
| (= j = ra 


Diabierna anochi, Minister Endy 
Croes a atende Graduacion di 
Colegio Arubano Havo na Hyatt 
Regency Aruba. E atardi ameno a 
inicia cu e himno di Aruba canta pa 
e graduado Gianna Tromp. Sigui | 
pa discurso di rector di Colegio 
Arubano Sr. Tim Croes. Minister 
Endy Croes a duna un discurso y a | 
felicita e graduadonan di afia 2023. 
Ensefiansa ta e motor di un pais y 
fundeshi di un nacion. Mandatario 
di Ensefiansa a indica cu Gobierno 
di Aruba tin e tarea pa inverti den 
ensefiansa y crea plataforma pa 
brinda oportunidad pa tur ciudadano 
por educa y desaroya nan mes. 


Gabinete Wever — Croes Il, Minister Endy Croes a felicita e 
graduadonan. Alabes, Minister Endy Croes ta gradici rector Sr. 
Tim Croes, conrector di H5 y V6 Sra. Lixanne Gemerts, staf, 
mentor, docente- y mayornan cu a contribui den e logro di e 
graduadonan y desea tur graduado hopi exito den e siguiente 
etapa di nan estudio. 


“Nos ta contento cu e 173 hobennan 

a haci bon uzo di e oportunidad aki”, Minister Endy Croes a 
expresa. Colegio Arubano Havo ta conta cu un total di 173 
graduado e afia aki. Durante e anochi festivo a reconoce 
e miho graduado di havo Naysa Rojas. Den nomber di 

Continuacion POTRETNAN DI GRADUACION DI COLEGIO ARUBANO.... 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 


een 


ANA DI UNION Y POSITIVISMO! 


2023 


